钦定古今图书集成/明伦汇编/闺媛典/第299卷 > 皇清三十二 > 徐录妻王氏
## 钦定古今图书集成/明伦汇编/闺媛典/第299卷 > 皇清三十二 > 徐录妻王氏

按《诸城县志》：王氏，徐录妻。事翁姑以孝，相夫以顺，乡里称为“纯德。” 及夫病危，氏七日不饮食，促再治棺衾，谓必从夫地下。录曰：“吾所恃以承先人祀者，一襁褓子耳。汝死必至绝祀。” 及夫没，氏乃从夫命，守节教其子维藩以明经，屡试不第，遂改武卯辰联捷，官至游击。氏年九十，御史旌其闾，追封淑人。